laion/Wikipedia-Exotic huggingface dataset:
ტაურაგნასი

ტაურაგნასი (ლიეტ. Tauragnas) — გამდინარე ტბა ჩრდილო-აღმოსავლეთ ლიეტუვაში, ზღვის დონიდან 164 მ სიმაღლეზე. მოქცეულია აუქშტაიტიის ეროვნული პარკის ტერიტორიაზე. ზედაპირის ფართობი 5 კმ². სიგრძე 9,5 კმ. წყალშემკრები აუზის ფართობი 74 კმ². მაქსიმალური სიღრმე 62,5 მ, საშუალო სიღრმე 18,4 მ. ტაურაგნასის ტბა
გრიგორი ლეპსი

გრიგორი ვიქტორის ძე ლეფსვერიძე (რუს. Григо́рий Ви́кторович Лепсверидзе), საზოგადოებისთვის ცნობილია, როგორც გრიგორი ლეპსი — წარმოშობით ქართველი მომღერალი და მუსიკოსი. იგი ქმნის როკ, პოპ და შანსონის ჟანრის მუსიკას. გრიგორი ლეპსი დაიბადა ქართველის ოჯახში, ქალაქ სოჭში, იმდროისთვის უკვე რუსეთის ფედერაციაში. გრიგორი ლეპსს პრობლემები ჰქონდა ნარკოტიკებთან და სასმელთან დაკავშირებით. მას ექიმებმა აუკრძალეს თუნდაც ერთი დოზის მიღება და სასმელი. მოსკოვში გამგზავრების შემდეგ მან წარმატებებს მიაღწია სიმღერაში (ადრეულ პერიოდში მღეროდა რესტორნებში) და რამდენიმე ჰიტი ჩაწერა, რომელიც დიდი პოპულარობით სარგებლობდა ეგრეთ წოდებულ ქურდულ სამყაროში. გრიგორი ლეპსი ორჯერ არის დაქორწინებული, პირველი მეუღლისგან მას შეეძინა გოგონა ინგა. მეორე მეუღლისგან ჰყავს ორი გოგო — ევა (2002) და ნიკოლი (2007) და ვაჟი ივანე (2010). ალბომები 1995 — Натали (Natalie) 1997 — Целая жизнь (Lifetime) 2000 — Спасибо, люди... (Thank you, people ...) 2002 — На струнах дождя... (On the strings of rain ...) 2004 — Парус (Sail) 2006 — Лабиринт (Maze/Labyrinth) 2006 — В центре Земли (In the center of the Earth) 2007 — Второй (Second) 2009 — Водопад (Waterfall) 2011 — Пенсне (Pince-nez) 2011 — Берега чистого братства (Bank of pure brotherhood) — ალექსანდრე როზენბაუმთან ერთად 2012 — Полный вперед! 2014 — Гангстер №1 ოფიციალური საიტი ↑ Discography. დაარქივებულია ორიგინალიდან — 2011-06-14. ციტირების თარიღი: 2012-12-18. ↑ Not mentioned in the discography, but quoted here: 1997. დაარქივებული 2011-08-10 საიტზე Wayback Machine. ... We are releasing the album "Lifetime", where I experiment with different authors ...
ლათინური ომი

ლათინური ომი — სამხედრო კონფლიქტი რომაელებსა და ლათინური ქალაქების გაერთიანებას შორის, ძვ. წ. 340 - ძვ. წ. 338 წლებში. ამ ომის შედეგად ლათინური ქალაქები რომმა საბოლოოდ დაიმორჩილა. რომაელების და სამნიტების ომი ახალი დასრულებული იყო, როდესაც ლათინების, სიდიციენელების და კამპანიელების ჯარები შეიჭრნენ სამნიტების მიწებზე. სამნიტებმა რომში გაუშვეს ელჩობა, და აღდგენილი მეგობრული ხელშეკრულების თანახმად სთხოვეს დახმარება. კამპანიელებმა რომის მოთხოვნის შედეგად ნებაყოფლობით შეწყვიტეს საომარი მოქმედებები, ხოლო ლათინები რომაელებს ფაქტობრივად აღარ ემორჩილებოდნენ. რომაელები ხედავდნენ რომ შექმნილი სიტუაცია ლათინებთან ღია დაპირისპირებას გამოიწვევდა. ამიტომ რომაელებმა სენატში ლათინთა მეთაურები მოიწვიეს მოსალაპარაკებლად. ლათინებმა მოითხოვეს რომ ერთ-ერთი კონსული მათი ყოფილიყოს არჩეული. რომის კონსულმა ტიტუს მანლიუსმა ეს მოთხოვნა დამამცირებლად მიიჩნია და დაუყონებლივ ომი გამოუცხადა ლათინებს. რომაული და ლათინური ლეგიონები კაპუასთან დაბანაკდნენ. აქ რომის ორივე კონსულმა ერთი და იგივე სიზმარი ნახეს, რომ ერთ-ერთი მათგანი მსხვერპლად უნდა შეეწიროს ქვესკნელის ღმერთებს. კონსულებმა მოითათბირეს რომ მსხვერპლად ის შეეწირებოდა რომლის ჯარიც პირველი დაიწყებდა დახევას. ბრძოლა ვეზუვის მთასთან შედგა, პირველმა პუბლიუს დეციუს მუსის ჯარებმა დაიხია. მან მოუწოდა ქურუმს შეესრულებინა ლოცვა, რომლის შემდეგად იგი ღმერთებისთვის მსხვერპლად შეწირული იქნებოდა. ამის შემდეგ იგი გაემართა სადაც ყველაზე გაცხარებული ბრძოლა იყო და თავდაუზოგავად იბრძოლა სადან გმირულად არ დაიღუპა. ამის შემდეგ ბრძოლაში მართლაც მოხდა გარდატეხა და რომაელებმა სძლიეს ლათინებს. დამარცხებული ლათინები ქალაქ ვესციუმში შეიკრიბნენ. მათ მალევე შეკრიბეს ლათინებისგან და ვოლსკებისგან დაკომპლექტებული ჯარი. ამ ჯარს რომაელები შეებრძოლნენ ტრიფანუმთან, სადაც რომაელებმა სასტიკად დაამარცხეს ლათინებიც და კამპანიელებიც, რის შემდეგაც დაიკავეს მათი მიწები. ლაციუმს და კაპუას მიწების ნაწილი ჩამოაჭრეს და რომაელ პლებს გაუნაწილეს. რომაელებმა ამ ომის შედეგად საბოლოოდ დაიმორჩილეს ლათინები და კამპანიელები. ტიტუს ლივიუსი, რომის ისტორია ქალაქის დაარსებიდან VIII 1-12 (რუსულად) ტიტუს ლივიუსი, რომის ისტორია ქალაქის დაარსებიდან VIII 1-12 (ლათინურად)
მარკო ჰიეტალა

მარკო ტაპანი ჰიეტალა(დ. 14 იანვარი, 1966) — ფინელი ბას გიტარისტი, მომღერალი და კომპოზიტორი. ცნობილია როგორც ფინური სიმფონიურ მეტალ ჯგუფ Nightwish-ის კაცი ვოკალი და ბას-გიტარისტი.Nightwish-მა 1997 წელს ჩაწერა პირველი სტუდიური ალბომი Angels Fall First. 1998 წელს ჯგუფიდან წავიდა ბას-გიტარისტი სამი ვანსკა და მის მაგიერ მიიღეს გიტარისტ-ვოკალისტი მარკო ჰიეტალა.Nightwish ყველაზე ცნობილი და წარმატებული ჯგუფია ფინეთში და მსოფლიო მასშტაბით 7 მილიონზე მეტი დისკი აქვს რეალიზებული; მიღებული აქვს 11 ოქროსა და 11 პლატინის ჯილდო (დისკები). Nightwish-ის ალბომები მსოფლიოს მასშტაბით გაიყიდა 5,5 მილიონი ასლის ოდენობით. იგი ასევე არის ჯგუფ tarot-ის ვოკალი და ბას-გიტარისტი მარკო თავის ოთხ და-ძმას შორის უფროსია. 15 წლამდე იგი ცხოვრობდა ტერვოში ფინეთის 2,500 კაციან ქალაქში. სიმღერა დაიწყო 11 წლის ასაკში, ხოლო გიტარაზე დაკვრა 12 წლისამ. 13 წლის უკვე იყო სკოლის ბენდ "Sabotage"-ში სადაც ბასთან ერთად ასევე ვოკალიც იყო.15 წლის ასაკში საცხოვრებლად გადავიდა ქალაქ კუოპიოში.კუოპიოში მივიდა მუსიკალურ სკოლაში სადაც სწავლობდა კლასიკურ გიტარას, ვოკალს და მუსიკალურ თეორიას, სამი წლის განმავლობაში. წელიწადნახევრის განმავლობაში მარკო ასევე სწავლობდა ოულუნკილას პოპის და ჯაზის კონსერვატორიაში. შემდგომ შეურთდა ჯგუფ tarot-ს და 1986 გამოსცა პირველი ალბომი .tarot დღესდღეობითაც არსებობს და ტარდება კონცერტები როდესაც Nightwish არ აქვს დატვირთული გრაფიკი.მარკოს ტუომას ჰოლოპაინენმა 2001 წლის ნოემბრის საღამოს დაურეკა და შესთავაზა რომ ჩაენაცვლებინა სამი ვანსკა და ასევე ემღერა ჯგუფში. მარკო დათანხმდა ამ შემოთავაზებას და დღემდე რჩება Nightwish-ის წევრად. მთავარი სტატია: Nightwish. Spell of Iron (1986) Follow Me Into Madness (1988) To Live Forever (1993) Stigmata (1995) For the Glory of Nothing (1998) Suffer Our Pleasures (2003) Crows Fly Black (2006) Gravity of Light (2010) The Spell of Iron MMXI (2011) Reborn (2007) Rethroned (2008) Sapattivuosi (2003) Sapattivuosi Vol. 2 (2005) Ihmisen merkki (2009) Beware the Heavens (1999) To Hell and Back (2000) Suicide By My Side (2002) ვიკისაწყობში არის გვერდი თემაზე: მარკო ჰიეტალა ნაითვიშის ოფიციალური საიტი Marco's profile on Nightwish.com დაარქივებული 2012-04-10 საიტზე Wayback Machine. Marco Hietala's page on Tarot's official website Ragnarok Radio Interview with Northern Kings including Marco Hietala დაარქივებული 2009-02-14 საიტზე Wayback Machine.
კენკეშა

კენკეშა (ლათ. Gadelia lactiflora syn. Campanula lactiflora) — მრავალწლოვანი ბალახოვანი მცენარეა, დიდი ზომის 50-150 სმ-მდე სიმაღლისა, ღეროს ზედა ნაწილში დატოტვილია. ქვედა ფოთლები კვერცხისებრი ან მოგრძო-კვერცხისებრია, ღეროსეული კვერცხისებრ-ლანცეტაა, პატარა ზომის, მჯდომარე ყვავილები შეკრებილია საგველა ყვავილედში. გვირგვინი ფართო ზარისებრია, მოთეთროა ან ღია ცისფერი, იზრდება ტყის ზედა და სუბალპურ სარტყლებში, 600 მ-დან 2300 მ-მდე ზღვის დონიდან. კენკეშა Gadelia lactiflora დ.მცხვეთაძე, ბორჯომ-ხარაგაულის ეროვნული პარკის თაიგული, 2001 წ. ↑ კენკეშა - ბოტანიკური ლექსიკონი
ერიკ ლამელა

ერიკ მანუელ ლამელა (ესპ. Érik Manuel Lamela: დ. 25 მარტი, 1992; ბუენოს აირესი) — არგენტინელი ფეხბურთელი, ინგლისის პრემიერლიგის კლუბ „ტოტენჰემ ჰოტსპურის“ და არგენტინის ეროვნული ნაკრების შემტევი ნახევარმცველი. ლამელას პროფესიონალური დებიუტი შედგა „რივერ პლეიტის“ შემადგენლობაში 2009 წლის 14 ივნისს „ტიგრესთან“ მატჩში, 2009 წლის კლაუსურას სეზონში. ის მატჩში ჩაერთო მე-80 წუთიდან, რობერტ ფოლრესის ნაცვლად. 2011 წლის 6 აგვისტოს ლამელა შეუერთდა იტალიის სერია A-ს კლუბ „რომას“ 12 მილიონი ევროს სანაცვლოდ. 2013 წლის 30 აგვისტოს ლამელა, 25.8 მილიონი გირვანქა სტერლინგად შეიძინა პრემიერ ლიგის კლუბ „ტოტენჰემმა“. ლამელამ მონაწილეობა მიიღო 2011 წლის მსოფლიოს 20 წლამდე ნაკრებთა ჩემპიონატზე არგენტინის ნაკრების შემადგენლობაში. არგენტინის ეროვნულ ნაკრებში მისი დებიუტი შედგა 2011 წლის 25 მაისს, პარაგვაისთან ამხანაგურ მატჩში. რომა იტალიის თასი: მეორე ადგილი, 2012–13 ტოტენჰემი ინგლისის ლიგის თასი: მეორე ადგილი, 2014–15 არგენტინა კოპა ამერიკა: მეორე ადგილი, 2015, 2016 შეგიძლიათ იხილოთ მედიაფაილები თემაზე „ერიკ ლამელა“ ვიკისაწყობში. ერიკ ლამელა — Tottenhamhotspur.com ერიკ ლამელა — სტატისტიკა საიტზე Soccerbase.com (ინგლისური) ერიკ ლამელა დაარქივებული 2012-12-09 საიტზე Archive.isCategory:Webarchive template archiveis links — არგენტინის ნაკრები ერიკ ლამელა დაარქივებული 2017-04-19 საიტზე Wayback Machine. — Goal.com Foer, Franklin (2005). How Soccer Explains the World. New York: HarperCollins.  ISBN 0060731427 Witzig, Richard (2006). The Global Art of Soccer. New Orleans, LA: Cusiboy Publishing.  ISBN 0977668800 Goldblatt, David (2007). The Ball is Round: A Global History of Football. London: Riverhead Books.  ISBN 1594482969 ↑ 1.0 1.1 Erik Lamela Tottenham Hotspur. Retrieved 8 December 2016. ↑ 2.0 2.1 Erik Lamela. ციტირების თარიღი: 8 დეკემბერი, 2016 ↑ We are delighted to announce that we've reached agreement with AS Roma for the transfer of Erik Lamela. Tottenham Hotspur Twitter. ციტირების თარიღი: 30 აგვისტო, 2013. ↑ Erik Lamela: Tottenham confirm the signing of Roma forward. BBC Sport (30 აგვისტო, 2013). ციტირების თარიღი: 30 აგვისტო, 2013. ↑ Argentina vs. Paraguay 4 – 2. SoccerWay. SoccerWay. ციტირების თარიღი: 25 მაისი, 2011.
როდრიგო ტადეი

როდრიგო ფერანტე ტადეი (იტალ. Rodrigo Taddei; დ. 6 მარტი, 1980) — ბრაზილიელი ფეხბურთელი, პოზიციით შემტევი ნახევარმცველი და უკანა მცველი. მიუხედავად იმისა, რომ ის არის შემტევი ნახევარმცველი, მას კარიერის განმავლობაში უთამაშია ყველა პოზიციაზე, გარდა ცენტრალური მცველის პოზციისა. ის ასევე არის იტალიის მოქალაქე. სერია A: მეორე ადგილი: 2005-06, 2006-07, 2007-2008, 2009-2010 იტალიის თასი: გამარჯვებული: 2007, 2008 ფინალისტი: 2005, 2006, 2010 იტალიის სუპერთასი: გამარჯვებული: 2007 ფინალისტი: 2006, 2008, 2010 იტალიის საფეხბურთო სუპერთასი: გამარჯვებული: 2007 მეორე ადგილი: 2006, 2008, 2010 სტატისტიკა Gazzetta.it-ზე Jogadores (პორტუგალიური) ↑ http://www.acperugiacalcio.com/perugia2014/index.php/2014-07-07-10-05-12/prima-squadra/item/329-rodrigo-ferrante-taddei.html
მერუ-ბეტირის ეროვნული პარკი

მერუ-ბეტირი (ინდონ. Taman Nasional Meru Betiri) — ეროვნული პარკი ინდონეზიაში, აღმოსავლეთ იავის პროვიინციაში. ფართობი 580 კმ²-ს შეადგენს, საიდანაც 8,45 კმ² საზღვაო ტერიტორიაა. პარკის პლაჟებზე ბინადრობენ ტყავისბაკნიანი ზღვის კუები, უკიდურესად საფრთხის ქვეშ მყოფი კუ Eretmochelys imbricata, მწვანე კუები და ზეთისხილისფერი კუები. მერუ-ბეტირის ეროვნული პარკის ტოპოგრაფია მერყეობს ზღვისპირა დაბლობებიდან 1 200 მ სიმაღლის მაღლობებამდე. ასეთი მრავალფერი ტოპოგრაფიის გამო, გავრცელებულია ვეგეტაციათა ხუთი განსხვავებული ტიპი. ფაუნის წარმომადგენელთაგან გავრცელებულია 29 სახეობის ძუძუმწოვარი და 180 სახეობის ფრინველი. ინდონეზიის ეროვნული პარკების სია Meru Betiri National Park Management Authority დაარქივებული 2009-12-04 საიტზე Wayback Machine. ↑ Forestry statistics of Indonesia 2007, retrieved 20 May 2010 ↑ Meru Betiri National Park Management Authority დაარქივებული 2009-12-04 საიტზე Wayback Machine. , retrieved 2010-01-11 ↑ Lestari Hutan Indonesia: Meru Betiri NP დაარქივებული 2010-04-20 საიტზე Wayback Machine. , retrieved 2010-01-11
Nine Mountains Away

Nine Mountains Away — ქართული როკ-ჯგუფ Soft Eject-ის მესამე სტუდიური ალბომი, რომელიც გამოვიდა 2003 წელს. ალბომი ფოლკლორული მიმართულებისაა და მთლიანად ინსტრუმენტულია. 2023 წელს ჯგუფმა გამოუშვა ალბომის რემასტერი. „Nine Mountains Away“ - 7:52 „Komble“ - 9:09 „Under The Sky Of Toledo“ - 7:04 „Khorumi“ - 10:23 „Message From Caucasus“ - 7:38 „Pastoral“ - 8:16 „Sakhumaro“ - 7:42 „Bibi“ - 9:50 ვახო ბაბუნაშვილი – აკუსტიკური გიტარა, ბასი გია ქარჩხაძე - აკუსტიკური გიტარა, ელექტრო გიტარა გიორგი კობახიძე – აკუსტიკური გიტარა, ელექტრო გიტარა ანა სიხარულიძე – კლავიშები, აკორდეონი ნოდარ მანჩხაშვილი – დასარტყამი ინსტრუმენტები სანდრო ნიკოლაძე – ფლეიტა, ლირა ემზარ ბურდული – ვალტორნა რევიუ: Soft Eject – Nine Mountains Away (2003) ↑ Soft Eject - Nine Mountains Away Spotify-ზე
ბეტუნგ-კერიჰუნის ეროვნული პარკი

ბეტუნგ-კერიჰუნი (ინდონ. Taman Nasional Betung Kerihun) — ეროვნული პარკი ინდონეზიაში, კუნძულ ბორნეოზე, დასავლეთ კალიმანტანის პროვინციაში. მდებარეობს შიდა ნაწილში, მალაიზიის საზღვრის გასწვრივ. შეიქმნა 1995 წელს. მოიცავს 8 000 კმ²-ს. მალაიზიის მხარეს მდებარე ლანჯაგ-ენტიმაუს ველური ბუნების ნაკრძალთან ერთად, შეთავაზებულ იქნა იუნესკოსთვის, რათა შეიტანოს მსოფლიო მემკვიდრეობის ძეგლთა სიაში სახელით „ბორნეოს ტრანსსასაზღვრო წვიმის ტყეების მემკვიდრეობა“. ეროვნული პარკი გორაკ–ბორცვიანი და მთიანია. სიმაღლე 150 მეტრიდან 1 800 მეტრამდე მერყეობს. ტოპოგრაფია ხასიათდება ციცაბო მწვერვალებით, უმაღლესი მწვერვალია კერიჰუნის მთა (1 790 მ). პარკში მდებარეობს მდინარე კაპუასის სათავე. პარკის მემკვიდრეობა მოიცავს ორ ეკორეგიონს — ბორნეოს წვიმის ტყეებს, რომელიც ტერიტორიის 2/3-ს ფარავს და ბორნეოს დაბლობის წვიმის ტყეებს. ინდონეზიის ეროვნული პარკების სია ↑ Betung Kerihun National Park. Indonesian Ministry of Forestry. დაარქივებულია ორიგინალიდან — 2010-12-28. ციტირების თარიღი: 2010-07-20. ↑ 2.0 2.1 Betung Kerihun National Park (Transborder Rainforest Heritage of Borneo). UNESCO. ციტირების თარიღი: 2007-10-03.
ბუკიტ-ბაკა-ბუკიტ-რაიის ეროვნული პარკი

ბუკიტ-ბაკა-ბუკიტ-რაია (ინდონ. Taman Nasional Bukit Baka-Bukit Raya) — ეროვნული პარკი ინდონეზიაში, კუნძულ კალიმანტანზე. მდებარეობს დასავლეთ და ცენტრალური კალიმანტანის პროვინციების საზღვარზე. პარკში დაცულია წვიმის ტყეები. გავრცელებულია 817 სახეობის მცენარე და მრავალი სახოების ცხოველი. ინდონეზიის ეროვნული პარკების სია Facebook Group Taman Nasional Bukit Baka-Bukit Raya ↑ Ministry of Forestry, retrieved 18 February 2010
დანაუ-სენტარუმის ეროვნული პარკი

დანაუ-სენტარუმი (ინდონ. Taman Nasional Danau Sentarum) — ეროვნული პარკი ინდონეზიაში, რომელშიც დაცულია მსოფლიოში ერთ–ერთი ყველაზე ბიომრავალფეროვანი ტბების სისტემა. მდებარეობს კუნძლ ბორნეოს შუაგულში, დასავლეთ კალიმანტანის პროვინციაში. გადაჭიმულია მდინარე კაპუასის ზემო ტქქტონიკურ აუზზე, შესართავიდან 700 კმ-ის მოშორებით. აუზი ვრცელ ჭაობიან ჭალას წარმოადგენს, რომელიც 20 სეზონური ტბისგან, მტკნარი ტბის ჭაობის ტყისგან შედგება. ეროვნული პარკი აუზის დასავლეთ ნაწილში მდებარეობს, სადაც სეზონური ტბების სამი მეოთხედია განაგებული. პარკის დაახლოებით ნახევრაი ტბებისგან შედგება, ნახევარი კი მტკნარი წყლის ჭაობის ტყეებისგან. 800 კმ² ტერიტორია ველური ბუნების ნაკრძალად პირველად 1982 წელს გამოცხადდა; 1994 წელს მას კიდევ 1320 კმ² დაემატა და რამსარის ძეგლი გახდა. 1999 წელს ეროვნული პარკის სტატუსი მიენიჭა, თუმცა ეროვნული პარკის ადმინისტრაცია მხოლოდ 2006 წელს შეიქმნა. დანაუ-სენტარუმის ეროვნული პარკი მდიდარია თევზებით, სულ აღწერილია მათი 240 სახეობა. დადგენილია ფრინველთა 237 სახეობა, ძუძუმწოვართა 143 სახეობიდან კი 23 ბორნეოს ენდემია; მათ შორისაა ცხვირა მაიმუნი. შედარებით ფართოდაა წარმოდგენილი საფრთხის ქვეშ მყოფი ორანგუტანები. წარმოდგენილია რეპტილიების 26 სახეობა. ტბები ხელს უწყობს ტრადიციულ მეთევზეობას. კაპუასის ზემო ჭალის დასავლეთ ნაწილში სახლობს 20 000 ადამიანი, რომელთა 88% მალაიელი მეთევზეა. პარკის ტრეიტორიაზე არსებულ 20 სოფელში სახლობს 3 000 ადამიანი. ინდონეზიის ეროვნული პარკების სია Alas Purwo National Park დაარქივებული 2009-11-10 საიტზე Wayback Machine. from Ministry of Forestry, Republic of Indonesia The magic of Alas Purwo National Park დაარქივებული 2009-11-10 საიტზე Wayback Machine. from Inside Indonesia Oct-Dec 2004 ↑ Jeanes, Kevin; Meijaard, Erik: Danau Sentarum's wildlife: Biodiversity value and global importance of Danau Sentarum's wildlife, retrieved 2009-09-25 ↑ Promoting Good Governance in Danau Sentarum National Park დაარქივებული 2012-10-08 საიტზე Wayback Machine. , retrieved 2009-09-25
გუნუნგ-პალუნგის ეროვნული პარკი

გუნუნგ-პალუნგი (ინდონ. Taman Nasional Gunung Palung) — ეროვნული პარკი ინდონეზიაში. მდებარეობს კუნძულ ბორნეოზე, დასავლეთ კალიმანტანის პროვინციაში. გუნუნგ-პალუნგს ეროვნული პარკის სტატუსი თავიდანვე არ ჰქონია. პარკი პირველად 1937 წელს შეიქმნა როგორც ტყის ნაკრძალი და მოიცავდა 300 კმ²-ს. 1981 წელს ფართობი გაიზარდა 900 კმ²-მდე, სტატუსი კი ველური ბუნების ნაკრძალით შეიცვალა. 1990 წლის 24 მარტს მას ეროვნული პარკის სტატუსი მიენიჭა. პარკი გამოირჩევა გავრცელებულუ სახეობების მრავალფეროვნებით, დაწყებული მანგროსა და ჭალის ტყეებით, დამთავრებული დაბლობის ალუვიური ტყეებით, მთის ტყეებითა და ველური ბუნებით. იგი ერთ-ერთია მსოფლიოში არსებული სულ რამდენიმე პარკიდან, სადაც შესაძლებელია ველურად მობინადრე ორანგუტანების ხილვა. 1985 წელს გუნუნგ-პალუნგის მთებში დაარსსდა კვლევითი სადგური. ინდონეზიის ეროვნული პარკების სია gunungpalung.net დაარქივებული 2020-02-10 საიტზე Wayback Machine. : An information resource about Gunung Palung Yayasan Palung: Local conservation organization Gunung Palung Orangutan Project დაარქივებული 2021-02-14 საიტზე Wayback Machine. ↑ 1.0 1.1 1.2 (2001) Decentralisation of Administration, Policy Making and Forest Management in Ketapang District, West Kalimantan. CIFOR, გვ. 42. ISBN 978-979-8764-85-1.
იჰოტრი

იჰოტრი (ფრანგ. Lac Ihotry) — მარილიანი ტბა კუნძულ მადაგასკარზე. მდებარეობს ზღვის დონიდან დაახლოებით 50 მ სიმაღლეზე, ქვეყნის სამხრეთ-დასავლეთ ნაწილში. ზედაპირის ფართობი 96-112 კმ², მაქსიმალური სიღრმე 3,8 მ. ტბის სანაპიროზე არის ბანანის პლანტაციები. იჰოტრი (ინგლისური)
კინკონი

კინკონი (ფრანგ. Lac Kinkony) — ტბა კუნძულ მადაგასკარის ჩრდილო-დასავლეთ ნაწილში. ზედაპირის ფართობი 100 კმ². ფართობით მადაგასკარის ერთ-ერთი უდიდესი ტბაა. წარმოადგენს მაჰავავი-კინკონის დაცული ლანდშაფტის ნაწილს. ტბის პირას დიდი რაოდენობით ბუდობენ ფრინველები. კინკონი (ინგლისური)
ტრიტრივა

ტრიტრივა (ფრანგ. Lac Tritriva) — ვულკანური წარმოშობის ტბა კუნძულ მადაგასკარზე. მდებარეობს ზღვის დონიდან 2040 მ სიმაღლეზე, ქვეყნის დაახლოებით ცენტრალურ ნაწილში. მოქცეულია ჩამქრალი ვულკანის კრატერში. ტბის სიღრმე მერყეობს 80-150 მ ფარგლებში. არის ცხელი წყაროების გამოსავლები. ტრიტრივა[მკვდარი ბმული] (ინგლისური)
კაიან-მენტარანგის ეროვნული პარკი

კაიან–მენტარანგი (ინდონ. ინდონ. Taman Nasional Kayan Mentarang) — გაუვალი ტყეებიანი ეროვნული პარკი ინდონეზიაში. მდებარეობს კუნძულ ბორნეოზე, აღმოსავლეთ კალიმანტანის პროვინციაში. სახელი ეწოდა მენტერანგის მთების პლატოებისგან, რომელიც მისი ტერიტორიის დიდ ნაწილს მოიცავს. ეროვნული პარკი მდებარეობს ინდონეზია–მალაიზიის საზღვარზე. შექმნილია მსოფლიოს ველური ბუნების ფონდთან დადებული ხელშეკრულება „ბორნეოს გულის“ თანახმად, რომელიც მოითხოვს ბორნეოს ტრანსსასაზღვრო მთიანეთის დაცვას, ინდონეზიას, მალაიზიასა და ბრუნეის შორის. ბოლო წლებამდე, ეროვნულ პარკში შესვლა საკმაოდ რთული იყო ტურისტებისათვის. სირთულეს ძირითადად მალაიზიაი–ნდონეზიის საზღვარზე მცხოვრები ადგილობრივები ქმნიდნენ. თუმცა ბორნეოს გულის შეთანხმების წყალობით, ეს პრობლემა გარკვეულწილად მოგვარდა და შესვლა შესაძლებელია მალაიზიის მხრიდან. პარკის ტერიტორიაზე აღმოჩენლი ქვის იარაღები და სამარხები მიუთითებენ, რომ ეს ტერიტორია ბოლო 350 წლის მანძილზე დასახლებულია. ამჟამად, აქ სახლობს დაახლოებით 20 000 - 25 000 დაიაკი. ინდონეზიის ეროვნული პარკების სია "'New mammal' seen in Borneo woods", BBC News "'How to Visit Kayan Mentarang'" ვიკისაწყობში არის გვერდი თემაზე: Kayan Mentarang National Park "'The work of WWF in Kayan Mentarang National Park'" "'Remote expeditions in Kayan Mentarang National Park'" დაარქივებული 2011-07-10 საიტზე Wayback Machine. ↑ Indonesian Ministry of Forestry: Kayan Mentarang National park დაარქივებული 2012-12-26 საიტზე Wayback Machine. , retrieved 6 July 2011
კაშკატაშის მყინვარი

კაშკატაშის მყინვარი (რუს. Кашкаташ) — ხეობის ტიპის მყინვარი რუსეთში, ყაბარდო-ბალყარეთის რესპუბლიკაში. მდებარეობს კავკასიონის ჩრდილოეთ კალთაზე, მდინარე ადილსუს ხეობაში. იწყება კაშკატაშის უღელტეხილიდან. ფართობი 2.5 კმ², სიგრძე 4.6 კმ, უმდაბლესი წერტილის სიმაღლე 2600 მ. საზრდოობს ფირნული ველითა და ულუყარის, ბჟედუხისა და თავისუფალი ესპანეთის პიკიდან ჩამომავალი ზვავით. აღმოსავლეთით ერთვის მწვერვალ ულუყარიდან ჩამოცოცებულ მნიშვნელოვან ყინულოვან ნაკადს. მყინვარის ბოლო მოქცეულია მაღალ რიგელზე. ზედაპირზე აქვს მყინვარის კალაპოტის საფეხურებით განპირობებული ორი მნიშვნელოვანი ვარდნილი. 1966 წლის მდგომარეობით ფირნის ხაზი გადიოდა 3200 მ-ზე. 1887 წლიდან 1967 წლამდე მყინვარმა უკან დაიხია 670 მ-ით. უკან დახევის საშუალო სიჩქარეა ~8.5 მ წელიწადში. სხვადასხვა წყაროებში კაშკატაში განსხვავებული სახელწოდებით მოიხსენიება. პოდოზერსკის მიერ შედგენილ კავკასიის მყინვართა პირველ კატალოგში იგი აღნიშნულია როგორც კაშკათაუ. ↑ 1.0 1.1 1.2 Реферативный журнал. Геодезия и аэросъемка, Выпуск 1, 1970 ↑ И.С. Бушуева, О.Н. Соломина. Колебания ледника Кашкаташ в XVII–XXI вв. по картографическим, дендрохронологическим и лихенометрическим данным. Лёд и Снег, 2012, № 2 (118) ↑ Подозерский К.И. Ледники Кавказского хребта // Зап. Кавказского отделения Императорского Русского геогра-фического общества. 1911. Кн. 29. Вып. 1. 200 с.
ბიატლონის მსოფლიო თასი 2012-13 – 1-ლი ეტაპი

ბიატლონის მსოფლიო თასი 2012-13 – 1-ლი ეტაპი — სეზონის გახსნითი ღონისძიებარომელიც გაიმართა შვედეთის ქალაქ ესტერსუნდში 2012 წლის 25 ნოემბრიდან - 2 დეკემბრამდე. ↑ ღონისძიების განრიგი. IBU-ის მონაცემთა ცენტრი datacenter.biathlonresults.com-ზე. ბიატლონის საერთაშორისო კავშირი. დაარქივებულია ორიგინალიდან — 2012-12-04. ციტირების თარიღი: 15 დეკემბერი, 2012. ↑ ღონისძიებები. დაარქივებულია ორიგინალიდან — 2013-03-26. ციტირების თარიღი: 2012-12-19.
ბიატლონის მსოფლიო თასი 2012-13 – მე-2 ეტაპი

ბიატლონის მსოფლიო თასი 2012-13 – მე-2 ეტაპი — გაიმართა ავსტრიის ქალაქ ჰოხფილცენში 2012 წლის 7 დეკემბრიდან - 9 დეკემბრამდე.
ემპპუ ვუორინენი

ერნო „ემპპუ“ მატი იუჰანი ვუორინენი (დ. 1978 წლის 24 ივნისს) — ფინელი გიტარისტი და კომპოზიტორი. ის ცნობილია როგორც სიმფონიურ მეტალ ჯგუფ Nightwish-ის გიტარისტი. Nightwish 1996 წელს დააარსეს ემპპუმ და მისმა მეგობრებმა, ტუომას ჰოლოპაინენმა და ტარია ტურუნენმა. ჯგუფის პირველი ალბომი იყო Angels Fall First, რომელიც გამოვიდა 1997 წლის 1 ნოემბერს. ის ყველაზე ცნობილი და წარმატებული ჯგუფია ფინეთში და მსოფლიო მასშტაბით 7 მილიონზე მეტი დისკი აქვს გამოცემული; მიღებული აქვს 11 ოქროსა და 11 პლატინის ჯილდო. Nightwish-ის ალბომები მსოფლიოს მასშტაბით გაიყიდა 5,5 მილიონი ასლის ოდენობით ემპპუმ გიტარაზე დაკვრა დაიწყო 12 წლის ასაკში და მას შემდგომ მოღვაწეობს სხვადასხვა ჯგუფში. ეს ჯგუფებია Nightwish-ის, Brother Firetribe, Barilari, Almah და Altaria. დაიბადა ფინეთში, კიტეეში.ის დედმამიშვილებში უფროსია, ჰყავს ტყუპისცალი ძმა და სამი და. ბავშვობაში მისი ჰობი იყო სპორტი, ტყეში ხეტიალი, სხვადასხვა ინსტრუმენტზე დაკვრა, და ზოგჯერ სწავლაც კი. მუსიკამ სერიოზულად გაიტაცა. როდესაც 11 წლის იყო. იგი მადლობას უხდის მის გიტარისტ მეგობრებს, განსაკუთრებით მატი ტურუნენს, რომელიც მისი გიტარის მასწავლებელი იყო. მას შემდეგ, რაც ისწავლა მელოდიის აწყობა, ძირითადად დაიწყო ყველა სახის ჩანაწერის მოსმენა და ცდილობდა, გაემეორებინა მოსმენილი. ცნობილია, რომ სიმღერა "Whoever Brings The Night", რომელიც შეტანილია ალბომში Dark Passion Play, ემპპუმ მარტომ დაწერა. ემპპუს ასევე ტუომასთან ერთად აქვს მონაწილეობა მიღებული Angels Fall First-ის და Imaginaerum-ის დაწერაში. მას ფანები მოფერებით ჰობიტს ეძახიან, რადგან იგი სიმაღლეში 1,60 მეტრია. მთავარი სტატია: Nightwish. Nightwish-ის ოფიციალური საიტი
აილამა

აილამა, აჰლამა (რუს. Айлама) — მწვერვალი საქართველოსა და რუსეთის (ყაბარდო-ბალყარეთი) საზღვარზე, რაჭა-ლეჩხუმისა და ქვემო სვანეთის მხარეში, ლენტეხის მუნიციპალიტეტში. მდებარეობს ცენტრალურ კავკასიონზე, მდინარე ზესხოს მარჯვენა შენაკადის — ყორულდაშის სათავეში. სიმაღლე ზღვის დონიდან 4547 მ. აგებულია იურული ფიქლებით. აილამის ქვედა ფერდობებზე სუბალპური და ალპური მდელოებია, ზედა ფერდობებზე — სუბნივალური და ნივალური ლანდშაფტები. აილამის სამხრეთი ფერდობის ძირას არის ალპინისტური ბანაკი „აილამა“. მწვერვალზე პირველი ასვლა განხორციელდა 1937 წელს. ქართული საბჭოთა ენციკლოპედია, ტ. 1, თბ., 1975. — გვ. 232-233. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 14. ↑ აილამა — უნივერსალური ენციკლოპედიური ლექსიკონი ↑ აილამა. დახასიათება. დაარქივებულია ორიგინალიდან — 2010-12-19. ციტირების თარიღი: 2012-12-19.
წურუნგალა

წურუნგალა — მწვერვალი საქართველოსა და რუსეთის (ყაბარდო-ბალყარეთი) საზღვარზე, რაჭა-ლეჩხუმისა და ქვემო სვანეთის მხარეში, ლენტეხის მუნიციპალიტეტში. მდებარეობს სვანეთის კავკასიონის მთავარ ქედზე, მდინარე ყორულდაშის (ცხენისწყლის მდგენელი) სათავეში. სიმაღლე ზღვის დონიდან 4222 მ. აგებულია ქვედა იურული თიხაფიქლებით. წურუნგალის ქვედა კალთებზე სუბალპური და ალპური მდელოებია, ზედაზე — სუბნივალური და ნივალური ლანდშაფტი. სამხრეთ კალთის ძირას არის ალპინისტური ბანაკი „აილამა“. უთმელიძე მ., ქართული საბჭოთა ენციკლოპედია, ტ. 11, თბ., 1987. — გვ. 351.